HUMAN ขาขึ้นรอบใหม่! พุ่งกระฉูด 12% ลุ้นกำไร Q2 โตเด่น 29% แตะ 43 ลบ. แนะซื้อเป้า 17 บ.
HUMAN ขาขึ้นรอบใหม่! พุ่งกระฉูด 12% โดย ณ เวลา 15.17 น. อยู่ที่ 10.50 บาท บวก 1.10 บาท ลุ้นกำไร Q2 โตเด่น 29% แตะ 43 ลบ. แนะซื้อเป้า 17 บ.
HUMAN ขาขึ้นรอบใหม่! พุ่งกระฉูด 12% โดย ณ เวลา 15.17 น. อยู่ที่ 10.50 บาท บวก 1.10 บาท ลุ้นกำไร Q2 โตเด่น 29% แตะ 43 ลบ. แนะซื้อเป้า 17 บ.
3 ส.ค. 2564

ผู้สื่อข่าวรายงานว่า วันนี้(3 ส.ค.64)ราคาหุ้น บริษัท ฮิวแมนิก้า จำกัด (มหาชน) หรือ HUMAN ณ เวลา 15.17 น. อยู่ที่ 10.50 บาท บวก 1.10 บาท หรือ 11.70% สูงสดที่ 10.70บาท ต่ำสุดที่ 9.80 บาท ด้วยมูลค่าซื้อขาย 87.10 ล้านบาท

บล.เคจีไอ ระบุในบทวิเคราะห์  ว่า HUMAN คาดกำไรสุทธิในไตรมาส 2/2564จะอยู่ที่ 43 ล้านบาท (+29% เทียบช่วงเดียวกันของ, +21% เทียบไตรมาสก่อนหน้า) ส่งผลให้กำไรสุทธิในงวดครึ่งปีแรก 2564  อยู่ที่ 79 ล้านบาท (-2% เทียบช่วงเดียวกันของ) คิดเป็น 39% ของประมาณการกำไรปีนี้
คาดว่ายอดขายของ HUMAN ในไตรมาส 2/2564จะอยู่ที่ 189 ล้านบาท (+9% เทียบช่วงเดียวกันของ, +12% เทียบไตรมาสก่อนหน้า) ส่งผลให้ยอดขายในงวด 1H64 อยู่ที่ 358 ล้านบาท (+3% เทียบช่วงเดียวกันของ) และคิดเป็น 41% ของประมาณการยอดขายปีนี้ของเรา ทั้งนี้ ยอดขายที่เพิ่มขึ้น เทียบช่วงเดียวกันของ จะเป็นเพราะฐานรายได้ที่ต่ำในปีที่แล้ว ในขณะที่ยอดขายที่เพิ่มขึ้น เทียบไตรมาสก่อนหน้า จะเป็นเพราะบริษัทได้ลูกค้าใหม่เพิ่มข้ามา
คาดว่าอัตรากำไรขั้นต้นในไตรมาส 2/2564จะอยู่ที่ 44.2% (+0.4ppts เทียบช่วงเดียวกันของ, +1.4ppys เทียบไตรมาสก่อนหน้า) เนื่องจากบริษัทได้งานโครงการใหม่ ๆ จากลูกค้าใหม่ ซึ่งจะส่งผลให้อัตรากำไรขั้นต้นในงวด 1H64 อยู่ที่ 43.5% (-1ppts เทียบช่วงเดียวกันของ) ดีกว่าสมมติฐานปีนี้ของเราที่ 43.1% เราคาดว่าสัดส่วน SG&amp;A ต่อยอดขายในไตรมาส 2/2564จะอยู่ที่ 23.2% โดยไม่มีค่าใช้จ่ายพิเศษ/เกิดขึ้นเพียงครั้งเดียวในไตรมาสนี้ ดังนั้น เราจึงคาดว่าอัตรากำไรสุทธิ (net profit margin) จะยังอยู่ในระดับสูงที่ 22.9% ใน 2Q64
คาดว่าโมเมนตั้มของกำไรจะเป็นบวกใน 2H64 เนื่องจากบริษัทยังมีการดำเนินโครงการกับลูกค้าใหม่ ๆ เพิ่มขึ้นอย่างต่อเนื่อง ถึงแม้ว่ายอดขายที่ต่ำกว่าเป้าใน 1Q64 จะทำให้ประมาณการกำไรปีนี้มีความเสี่ยงด้าน downside แต่เราเชื่อว่าแนวโน้มระยะยาวยังคงแข็งแกร่งจากกระแส digital transformation
 ดังนั้นจึงยังคงประมาณการกำไรปี 2564-65 เอาไว้เท่าเดิม คำแนะนำ “ซื้อ” และประเมินราคาเป้าหมายสิ้นปี 2565 ที่ 17.00 บาท อิงจาก PER ที่ 41.0x (ค่าเฉลี่ยในอดีตของหุ้นกลุ่มนี้ในตลาดโลก +1.0 S.D.)